**Styremøte på Teams NESK 12.01. 22 kl.19:00**

**Til stede:**

Iver Melby, Ingeborg Sjurseth, Kyrre Rørstad, Jonny Åsheim, Dag Kleven, Grete Haugan Sætrang, Anne Cathrine Wie deltok ikke på møtet. I tillegg stilte leder for avlsråd Arne Hovde.

**Sak 01.01.22.** **Referat fra forrige møte.**

Referatet ble gjennomgått og det kom ingen anmerkninger

**Sak 02.01.22.Orientering fra AR**

AR sitt svar på høring fra NKK, angående innavlsgrad.  
"Engelsk setterrasen har en relativ høy genetisk variasjon. Avlen må tjene formålet med å bevare, og fortrinnsvis øke den genetiske variasjonen i rasen. Det ikke er forenlig med intensjonene i NESK's lover og formål å avle kombinasjoner med for høy innavlsgrad*.*

Vi anbefaler ikke kombinasjoner med en innavlsgrad på 6.25 eller høyere. Vi setter ikke kull på valpelisten som har innavlsgrad høyere enn 12.5%. Avlsrådet ønsker ikke å sette begrensninger som vil kunne hindre utviklingen av rasen og dens egenskaper. Avlsrådet mener oppdrettere må få muligheten til å gjøre kombinasjoner som kan drive rasen framover, og ønsker ikke å sette en begrensning på 12,5% i innavlsgrad."

**Sak 03.01.22.** **Foreløpig regnskap.**

Dag Kleven gikk gjennom regnskap og budsjett. Dette viser ett positivt resultat i forhold til budsjett.

**Sak 04.01.22.** **Forberedelser Januar-møte.**Iver Melby redegjorde for saker styret og avlsrådet skal jobbe med på Hoel-møte. Jonny Åsheim lager ferdig en agenda for hva styret skal jobbe med og behandle på Hoel-møtet. Iver Melby og Grete H. Sætrang bidrar også i dette arbeidet og sender de andre i styret og avlsråd før møtet. Avlsrådet lager sin egen agenda som presenteres på fellesmøte under samlingen lørdag morgen.

**Sak 05.01.22.Valg CISA**Styret i CISA velges for 3 år av gangen. Iht statuttene kan man kun gjenvelges en gang.

Det er sendt ut et forslag at sittende styre gjenvelges for en ny 3 års periode grunnet at årene de har sittet i styret har hatt sine begrensninger grunnet Covid-19.

**Vedtak:** NESK støtter forslaget til leder av Tyske ES klubb (Nina Wollmann) at sittende styre velges inn og fortsetter i 3 nye år grunnet sterke begrensninger de to siste år med Covid 19 pandemien.

**Sak 06.01.22 Utdanning av instruktører og instruktøravtaler**Det er i januar 22 avholdt fase 1 instruktørkurs og 11 nye instruktører er utdannet. NESK har tidligere ikke dekket kursavgift for deltakere til instruktørutdannelse. Modellen har vært at dette bekostes av den enkelte kursdeltageren og instruktøren får en andel av inntektene når de holder kurs/instruksjonspartier i regi av NESK. Styret har mottatt instruktøravtaler til behandling.

**Vedtak.**

Styret gikk gjennom forskjellige løsninger eller modeller på dette. Ingeborg Sjurseth, Dag Kleven og Grete H Sætrang jobber videre med saken og kommer med en innstilling som legges frem for styret.

**Sak 07.01.22. Eventuelt**

Det ble orientert om NESK sin lukkede prøve i Vestre Slidre, alt er etter planen.

Møte slutt klokken 2100